บขส.เดินหน้า จัดส่งผู้ป่วยโควิด-19 กลุ่มสีเขียว กลับไปรักษาตัวที่ภูมิลำเนาอย่างต่อเนื่อง
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด หรือ บขส. เปิดเผยว่า บขส. ยังคงจัดรถโดยสารรับ-ส่งผู้ป่วยติดเชื้อโควิด-19 กลับไปรักษาตัวที่จังหวัดภูมิลำเนาอย่างต่อเนื่อง ล่าสุดได้ส่งผู้ป่วยโควิด-19 กลุ่มสีเขียว จำนวน 16 คน เดินทางกลับไปยังจังหวัดนครพนม ซึ่งเป็นความร่วมมือระหว่างกระทรวงคมนาคมและกระทรวงสาธารณสุข โดยสถาบันการแพทย์ฉุกเฉินแห่งชาติ หรือ สพฉ.ติดต่อให้ บขส. จัดรถโดยสารรับ-ส่งผู้ป่วยที่ติดเชื้อโควิด-19 จากศูนย์การเคลื่อนย้าย กองทัพบก (ขส.ทบ.) กลับไปส่งยังภูมิลำเนา เป็นรอบที่ 4 และ บขส. ได้ดำเนินการเสร็จสิ้นด้วยความเรียบร้อยอย่างไรก็ตาม โดยทุกเที่ยววิ่ง บขส. ได้คำนึงถึงความปลอดภัย โดยพนักงานของ บขส. ที่เข้าร่วมภารกิจนี้ ได้รับการฉีดวัคซีนและผ่านการอบรมจากเจ้าหน้าที่ สพฉ. รวมทั้ง บขส. ได้มีการปรับปรุงรถโดยสารให้ได้มาตรฐานตามที่สาธารณสุขกำหนด เช่น กั้นห้องโดยสารระหว่างพนักงานขับรถและผู้โดยสาร ปรับระบบปรับอากาศบนรถ และหุ้มบริเวณเบาะด้วยพลาสติก เพื่อป้องกันการแพร่เชื้อ พร้อมยืนยันว่า บขส. ดำเนินการรับ-ส่งผู้ป่วยโควิด-19 กลุ่มสีเขียว ตามที่ได้รับการประสานจาก สพฉ. เท่านั้น ไม่สามารถรับ-ส่งผู้ป่วย ที่เดินทางมาเอง หรือ Walk in